Esõkárok, pincétõl a padlásig
Katasztrofális hatása volt a tegnapelõtti zivatarnak Szegeden és a megyében a lakóterületeken. Volt, ahol másfél méteres vizet kellett kiszivattyúzni a pincébõl, és volt, ahol beázott a tetõ, átázott a padlás, csöpögött a mennyezet, becsapott a villám. A mezõgazdaságnak azonban nagyon sokat használt a már régóta várt csapadék.
A szegedi Szivárvány utcában villám csapott egy házba.
– Épp lefeküdni készültem, amikor néhány perccel fél tíz elõtt hangos csörömpölésre riadtam fel. Szinte az egész ház beleremegett, legjobban egy enyhe földrengéshez hasonlítanám. Közvetlenül utána elment az áram. Néhány perc múlva hallottam a szomszédok kiáltozását: Tûz van! Villám csapott a házba! – számol be a vasárnap este történtekrõl Szabó Batancs Gábor, a Szivárvány utca és a Móra utca sarkán álló társasház közös képviselõje. – Felmásztam a tetõtérbe, akkor még égett a szigetelõfólia és a kábelek. Még mindig érzõdik az égett mûanyag szaga.
Szerencsére nem volt nagy a tûz, gyorsan vizet hoztunk és el is oltottuk, mire kiértek a tûzoltók. A villámcsapás következtében szinte az egész házban és a szomszédos épületekben is tönkrementek az elektromos berendezések. A villanyszerelõk éjfél körül értek ki, így nem maradtunk áram nélkül. Internet, kábeltelevízió viszont azóta sincs és a kaputelefon sem mûködik – mutatja a közös képviselõ. – Szerencse, hogy nem történt nagyobb kár, habár a villámcsapáson kívül néhány garázsba is befolyt a víz. A hasonló esetek megelõzése végett villámhárítót fogunk felszereltetni.
A nagyállomáshoz közeli Bánomkert soron álló magánházak pincéit is elöntötte az esõvíz. A környékben lakóktól megtudtuk, a házak és a garázssor közötti utcarészen térdig érõ esõvíz csak reggelre szívódott fel.
Még javában esett az esõ, amikor a tûzoltók elkezdték a víz kiszivattyúzását a legveszélyeztetettebb pincékbõl – a legtöbb helyen méter, másfél méter magasan állt a víz.
Szegeden huszonegy helyre vonultak ki szivattyúzni a tûzoltók, Hódmezõvásárhelyen négy, Makón egy pincébõl kellett eltávolítani a vizet. S még tegnap is mentek több helyre, Szegeden négy pincébõl kellett vizet szivattyúzni.
Mint a Csongrád megyei tûzoltóságtól megtudtuk, kizárólag abban az esetben vonultak ki, ha elektromos vezetékeket fenyegetett a víz, illetve olyan értékek kerültek veszélybe, amelyekrõl azonnal el kellett távolítani a vizet. A kiszivattyúzással ugyanis nagyon kell vigyázni: ha a környezõ talaj még telve van, újra feltöltõdhet vízzel a pince – miközben még a talaj is beomolhat, megindulhat a ház alatt a föld.
Nemcsak pincékben okozott gondot a vihar, hanem a padlásokon is. Több mint harminc helyrõl érkezett bejelentés Szegeden az IKV Zrt.-hez: tetõket rongált meg a szél, és áztak be padlások, másutt az eldugult esõcsatorna okozta a beázást. A Vár utcában három lakás ázott be, úgy, hogy a vakolat is leesett a mennyezetrõl – tudtuk meg Blidár László mûszaki irodavezetõtõl. Helyszínenként átlag ötven-százezer forintos károkat okozott az esõ; a járulékos munkák sokszor többe kerültek, mint maga a kárelhárítás. Ott, ahol a lakások nagyobb része magántulajdonban van, a közös képviselõk intézkedtek a károk elhárításáról.